OpenLLM-France/wikimedia huggingface dataset:
# Nederlandse Programma Stichting

NPS (Nederlandse Programma Stichting) va ser una fundació de ràdio i televisió fundada pel govern holandès.
En el sistema de radiodifusió pública neerlandès, les emissores –en el context holandès, les associacions d'oients i espectadors– no tenen estacions pròpies, sinó que es distribueixen temps a les tres televisions públiques i vuit cadenes de ràdio públiques en relació amb la mesyra de les seves respectives membres. La NPS, però, no té cap membre. Va ser creada el 28 d'abril de 1994 arran d'una divisió de les responsabilitats del Nederlandse Omroep Stichting (NOS). El NPS va assumir la cultura, la informació, les minories i la programació juvenil del NOS, permetent a NOS concentrar-se en el seu paper de proporcionar notícies imparcials. L'1 de setembre de 2010, la NPS es va fusionar amb Teleac i RVU en NTR.

## Proposta d'abolició

Durant l'estiu de 2005 el segon govern de Jan Peter Balkenende va presentar plans per renovar el sistema de radiodifusió, inclosa la supressió de la NPS per a 2007. La proposta va rebre una resistència ferotge de molts espectadors i oients, donada la audiència dedicada i bastant reduïda per als NPS. La idea era que altres emissores assumissin el tipus de programació que abans havia proporcionat el NPS.
Hi havia poca confiança entre els espectadors, però, que això passaria. Aleshores, es va especular que el motiu real per a la supressió proposada era que els partits governants (demòcrata cristià i liberal conservador) veien la fundació com a massa esquerrana. Al final es van retirar els plans després de les eleccions de novembre de 2006.

## Referències

* ↑ Diversity in Transcultural and International Communication, p. 89
* ↑ National Conversations: Public Service Media and Cultural Diversity in Europe, p. 94
# Osornophryne percrassa

Osornophryne percrassa és una espècie d'amfibi que viu a Colòmbia.
Està amenaçada d'extinció per la pèrdua del seu hàbitat natural.

## Referències

* Bolívar, W. & Lynch, J. 2004. Osornophryne percrassa. Llista Vermella d'Espècies Amenaçades de la UICN 2006. Consulta: 12 d'abril del 2008.
# Bosquerola flamígera

La bosquerola flamígera (Oreothlypis gutturalis) és un ocell de la família dels parúlids (Parulidae).

## Hàbitat i distribució

Habita els boscos d'Amèrica Central, a Costa Rica i Panamà.

## Referències

* ↑ «Bosquerola flamígera». Cercaterm. TERMCAT, Centre de Terminologia. Rev. 20/03/2022(català)
# Dahlak

«Dahlak» té aquests significats:
* Illes Dahlak
* Districte de Dahlak, a la regió del Nord de la Mar Roja a Eritrea
* Llengua Dahlik, llengua de les illes Dahlak
# Lluernes al jardí

Lluernes al jardí (títol original: Fireflies in the Garden) és una pel·lícula dramàtica nord-americana de 2008 escrita i dirigida per Dennis Lee i protagonitzada per Willem Dafoe, Ryan Reynolds i Julia Roberts. Es va estrenar al Festival Internacional de Cinema de Berlín 2008. Ha estat traduïda al català.
Javier Navarrete va compondre la música en la versió europea, però quan va ser llançada als EUA el 2011, en una format reeditat, va rebre una nova composició de Jane Antonia Cornish.

## Argument

La història gira al voltant de la família Taylor. Lisa, la mare, que ara que té els fills grans, es gradua a la universitat. El seu marit, Charles, és professor. Michael, el fill gran, és un escriptor famós, i Ryne, la noia, estudia en una prestigiosa escola de dret. Però un terrible accident trastoca la família i les veritables relacions entre els membres sortiran a la llum.

## Repartiment

* Ryan Reynolds com a Michael Taylor
** Cayden Boyd com el jove Michael Taylor
* Willem Dafoe com a Charles Taylor
* Emily Watson com a Jane Lawrence
** Hayden Panettiere com la jove Jane Lawrence
* Carrie-Anne Moss com a Kelly Hanson
* Julia Roberts com a Lisa Taylor
* Ioan Gruffudd com a Addison Wesley
* Shannon Lucio com a Ryne Taylor
* George Newbern com a Jimmy
* Chase Ellison com a Christopher
* Brooklynn Proulx com a Leslie

## Referències

* ↑ «"Lluernes al jardí" un drama amb Julia Roberts, Ryan Reynolds, Willem Dafoe i Emily Watson». Corporació Catalana de Mitjans Audiovisuals, 20-04-2017. [Consulta: 22 abril 2017].
* ↑ «Lluernes al jardí». Corporació Catalana de Mitjans Audiovisuals. [Consulta: 22 abril 2017].
# Martijn Keizer

Martijn Keizer (Muntendam, Menterwolde, 25 de març de 1988) és un ciclista neerlandès que competeix professionalment des del 2011. Actualment corre per l'equip Team LottoNL-Jumbo.

## Palmarès

* 2005
** 1r al Gran Premi Rüebliland
* 2007
** 1r al Tour de l'Haut-Anjou i vencedor d'una etapa
* 2010
** Campió dels Països Baixos en contrarellotge sub-23
** Vencedor d'una etapa al Tour de Bretanya
** Vencedor d'una etapa al Circuito Montañés
* 2011
** 1r als Boucles de l'Aulne

### Resultats a la Volta a Espanya

* 2011. 153è de la classificació general
* 2012. 102è de la classificació general
* 2014. 80è de la classificació general
* 2015. 153è de la classificació general
* 2016. 137è de la classificació general

### Resultats al Giro d'Itàlia

* 2012. 126è de la classificació general
* 2013. 101è de la classificació general
* 2014. 67è de la classificació general
* 2015. 56è de la classificació general
* 2016. 102è de la classificació general
* 2017. 116è de la classificació general

## Enllaços externs

* Fitxa a sitiodeciclismo.net
* Palmarès a cyclebase.nl
* Palmarès a museociclismo.it
# Apocalipsur

Apocalipsur és una pel·lícula colombiana dirigida per Javier Mejía i estrenada comercialment l'any 2007.

## Sinopsi

En 1991 Medellín és un lloc perillós per viure-hi. Les regles han canviat i fins als policies tenen el seu preu. Al Flaco li toca fugir cap a Londres per amenaces contra la seva mare. Malgrat la por que se sent als carrers i la inseguretat en qualsevol lloc, els seus amics i la seva xicota, Malala, li fan un gran comiat amb banda de rock a bord. Després d'uns mesos, el Flaco torna i a la ciutat les coses no semblen haver canviat: la guerra continua i les bombes esclaten. Malala ara és xicota de Caliche. Al costat dels seus amics Pipe, un invàlid addicte als psicoactius, i la Mostela, un perdedor inescrupuloso, van pel Flaco a l'aeroport en Bola de Nieve, camioneta en la qual han recorregut junts molts quilòmetres i s'ha convertit en el refugi de tots. És el moment de fugir de la ciutat i ficar l'accelerador a fons o simplement endinsar-se en un viatge al·lucinat per les seves vides. La carretera tractarà d'espantar aquest luctuós plaer de ser de Medellín, per a tornar a viure, al costat del Flaco, el Apocalipsur.

## Repartiment

* Andrés Echavarría Molletti....El Flaco
* Maricela Gómez....Malala
* Pedro Pabo Ochoa....Caliche
* Ramón Marulanda....Comadreja
* Camilo Díaz....Pipe
* Hernando Casanova el culebro....El Papito
* Sergio Valencia....El botiguer

## Premis

La pel·lícula fou estrenada al Festival de Cinema de Bogotà del 2005 i va ser guanyadora del premi a millor pel·lícula colombiana i premi especial del jurat de l'any 2007 en el Festival Internacional de Cinema de Cartagena de Indias.

## Referències

* ↑ Apocalipsur a Retina Latina
* ↑ Apocalipsur como ritual de paso hacia el dolor del conflicto, Blog de la clase Arte y conflicto en Colombia | Departamento de Arte | Universidad de los Andes
* ↑ Hoy se estrena el largometraje colombiano Apocalipsur de Javier Mejía, proimagenescolombia.com
* ↑ 'Apocalipsur', de Javier Mejía superó otros 11 filmes nacionales en el Festival de Cine de Cartagena, El Tiempo, 6 de març de 2007

## Enllaços externs

* Tràiler oficial a YouTube
# Robert Enke

Robert Enke (Jena, 24 d'agost de 1977 - Neustadt am Rübenberge, 10 de novembre de 2009) fou un porter alemany de futbol.
Enke jugà en diferents clubs de primer nivell a Europa, com el Barça el Benfica i el Fenerbahçe SK, però la majoria de les seves aparicions foren amb el Hannover 96. També fou internacional amb Alemanya en 8 ocasions.

## Trajectòria

Començà la seva carrera en les divisions inferiors del club de la seva ciutat natal, l'FC Carl Zeiss Jena, arribant al primer equip la temporada 1995-96, si bé fou el suplent de Mario Neumann, disputant tan sols 3 partits.
L'estiu de 1996 fitxa pel Borussia Mönchengladbach, on disputà 32 partits al llarg de les tres temporades que estigué al club alemany abans de fitxar el 1999 pel Benfica de Lisboa.
La temporada 2002-03 fitxa pel FC Barcelona, on tan sols disputà 3 partits, fet que provocà que fos cedit les temporades següents al Fenerbahçe SK i al CD Tenerife, on tampoc disposà de gran nombre de partits.
La temporada 2004 decideix retornar a Alemanya tot fitxant pel Hannover 96, equip amb el qual aconseguí ser nomenat Millor porter de la Bundesliga 2008-09. Això no obstant, el 10 de novembre de 2009, Enke es suïcidà llençant-se a les vies del tren en un pas a nivell.

## Referències

* ↑ «Robert Enke». hannover96.de. Arxivat de l'original el 26 d'octubre 2008. [Consulta: 17 abril 2009].
* ↑ «Teresa Enke: Letzte Hoffnung Liebe» (en alemany). Stern.de, 11-11-2009. [Consulta: 27 juny 2011].
# Bosquerola emmascarada meridional

La bosquerola emmascarada meridional (Geothlypis velata) és un ocell de la família dels parúlids (Parulidae), si bé algunes classificacions l’han considerat una subespècie de la bosquerola emmascarada tropical.

## Hàbitat i distribució

Habita zones humides i sabanes des del sud-est del Perú, nord de Bolívia i sud de l'Amazònia de Brasil fins Argentina i Uruguai.

## Referències

* ↑ bosquerola emmascarada tropical«Bosquerola emmascarada meridional». Cercaterm. TERMCAT, Centre de Terminologia. Rev. 20/03/2022(català)
* ↑ J del Hoyo, NJ Collar, DA Christie, A Elliott, LDC Fishpool, P Boesman i GM Kirwan.2016. HBW and BirdLife International Illustrated Checklist of the Birds of the World. Volum 2: Passerines. Lynx Edicions and BirdLife International, Barcelona i Cambridge.
# Luis Alonso Poncela

Luis Alonso Poncela, més conegut com a Cela (Zamora, Castella i Lleó, 2 d'agost de 1937), és un exfutbolista castellanolleonès que jugava en la posició de defensa. Va jugar dues temporades a Primera Divisió (1972-73 i 1973-74) amb el Club Esportiu Castelló.

## Clubs

| Club | Anys |
| U. D. Salamanca | 1960 |
| Reial Oviedo | 1961 |
| UD Salamanca | 1961-1963 |
| CE Castelló | 1966-1974 |

## Referències

* ↑ «Cela, Luis Alonso Poncela - Futbolista». [Consulta: 5 setembre 2019].
* ↑ VAVEL.com. «Una Tercera de Primera. CE Castelló: el gigante dormido» (en castellà), 24-12-2015. [Consulta: 5 setembre 2019].
# New York Tribune

El New-York Tribune va ser un periòdic estatunidenc fundat en 1841 per l'editor Horace Greeley. Va portar el nom de New York Daily Tribune des de 1842 fins a 1866, abans de tornar al seu nom original. Des de la dècada de 1840 fins a la de 1860 va ser el periòdic dominant, primer del Partit Whig estatunidenc i després del Partit Republicà.
El periòdic va aconseguir una tirada d'aproximadament 200.000 exemplars en la dècada de 1850, la qual cosa el convertia en el major diari de la ciutat de Nova York en aquella època. Els editorials del Tribune eren àmpliament llegits, compartits i copiats en altres periòdics de la ciutat, la qual cosa va contribuir a formar l'opinió nacional. Va ser un dels primers periòdics del nord a enviar reporters, corresponsals i il·lustradors a cobrir les campanyes de la Guerra Civil estatunidenca. Va continuar com a diari independent fins a 1924, quan es va fusionar amb el Nova York Herald. El Nova York Herald Tribune resultant va continuar publicant-se fins al 1966.
# Maxime Farazijn

Maxime Farazijn (Ieper, 2 de juny de 1994) és un ciclista belga, professional des del 2016. Actualment corre al Sport Vlaanderen-Baloise.
El seu pare Peter també es dedicà al ciclisme.

## Palmarès

* 2011
** 1r al Gran Premi André Noyelle
* 2014
** Vencedor d'una etapa al Circuit de Saône-et-Loire
** Vencedor d'una etapa a la Volta a Flandes Oriental
* 2015
** 1r a la Brussel·les-Opwijk
** Vencedor d'una etapa al Triptyque des Monts et Châteaux

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
* Fitxa a procyclingstats.com
# Anticoli Corrado

Anticoli Corrado (en dialecte romanesco: Anticuri) és un comune (municipi) de la ciutat metropolitana de Roma, a la regió italiana del Laci, situat uns 40 km al nord-est de Roma. L'1 de gener de 2018 tenia 896 habitants.
Anticoli Corrado limita amb els municipis de Mandela, Marano Equo, Rocca Canterano, Roviano i Saracinesco.

## Llocs d'interès

* Església de San Pietro (segle xi).
* Palazzo Baronale (segle xvii).
* Piazza delle Ville, amb una font d'Arturo Martini.
* Museu Cívic d'Art Modern, amb obres d'artistes vinculats a la ciutat, com Oskar Kokoschka, Felice Carena, Paolo Salvati i altres.

## Ciutats agermanades

* Arcos de la Frontera, Espanya

## Referències

* ↑ «Resident population on 1st January 2018» (en anglès). ISTAT. [Consulta: 9 abril 2019].
# Havelock (Carolina del Nord)

Havelock és una població dels Estats Units a l'estat de Carolina del Nord. Segons el cens del 2008 tenia 21.764 habitants.

## Demografia

Segons el cens del 2000, Havelock tenia 22.442 habitants, 6.411 habitatges i 5.276 famílies. La densitat de població era de 518,5 habitants per km².
Dels 6.411 habitatges en un 52,5% hi vivien nens de menys de 18 anys, en un 69,3% hi vivien parelles casades, en un 10% dones solteres, i en un 17,7% no eren unitats familiars. En el 13,7% dels habitatges hi vivien persones soles el 2,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,91 i el nombre mitjà de persones que vivien en cada família era de 3,19.
Per edats la població es repartia de la següent manera: un 28,2% tenia menys de 18 anys, un 29% entre 18 i 24, un 30,2% entre 25 i 44, un 9,6% de 45 a 60 i un 3,1% 65 anys o més.
L'edat mediana era de 23 anys. Per cada 100 dones de 18 o més anys hi havia 147,2 homes.
La renda mediana per habitatge era de 35.351 $ i la renda mediana per família de 37.000 $. Els homes tenien una renda mediana de 22.048 $ mentre que les dones 18.322 $. La renda per capita de la població era de 15.586 $. Entorn del 6,8% de les famílies i el 8,6% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Havelock». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 9 agost 2010].
* ↑ «Geographic Comparison Table- Havelock». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 9 agost 2010].
# Bohdanowiczita

La bohdanowiczita és un mineral de la classe dels sulfurs. Rep el nom en honor del professor Karol Bohdanowicz (1864-1947).

## Característiques

La bohdanowiczita és un sulfur de fórmula química AgBiSe₂. Cristal·litza en el sistema trigonal. La seva duresa a l'escala de Mohs oscil·la entre 3 i 3,5.
Segons la classificació de Nickel-Strunz, la bohdanowiczita pertany a «02.JA: Sulfosals de l'arquetip PbS, derivats de la galena amb poc o gens de Pb» juntament amb els següents minerals: benjaminita, borodaevita, cupropavonita, kitaibelita, livingstonita, makovickyita, mummeïta, pavonita, grumiplucita, mozgovaïta, cupromakovickyita, kudriavita, cupromakopavonita, dantopaïta, cuprobismutita, hodrušita, padĕraïta, pizgrischita, kupčikita, schapbachita, cuboargirita, matildita i volynskita.

## Formació i jaciments

Va ser descoberta a la localitat de Kletno, al districte de Kłodzko (Baixa Silèsia, Polònia). Posteriorment ha estat descrita en diversos països més d'arreu del planeta a excepció de l'Àfrica i l'Antàrtida.

## Referències

* ↑ «Bohdanowiczite» (en anglès). Mindat. [Consulta: 7 abril 2019].
# David di Donatello 1974

La 19a edició dels premis David di Donatello, concedits per l'Acadèmia del Cinema Italià va tenir lloc el 20 de juliol de 1974 al Teatre grecoromà de Taormina. El premi consistia en una estatueta dissenyada per Bulgari.

## Guanyadors
### Millor pel·lícula

* Amarcord, dirigida per Federico Fellini (ex aequo)
* Pane e cioccolata, dirigida per Franco Brusati (ex aequo)

### Millor director

* Federico Fellini - Amarcord

### Millor actriu

* Sophia Loren - Il viaggio
* Monica Vitti - Polvere di stelle

### Millor actor

* Nino Manfredi - Pane e cioccolata

### Millor actriu estrangera

* Barbra Streisand - Tal com érem (The Way We Were) (ex aequo)
* Tatum O'Neal - Lluna de paper (Paper Moon) (ex aequo)

### Millor actor estranger

* Robert Redford - El cop (The Sting) (ex aequo)
* Al Pacino - Serpico (Serpico) (ex aequo)

### Millor director estranger

* Ingmar Bergman – Crits i murmuris (Viskningar och rop)

### Millor pel·lícula estrangera

* Jesucrist superstar (Jesus Christ Superstar), dirigida per Norman Jewison

### David Europeu

* Franco Brusati per la pel·lícula Pane e cioccolata

### David especial

* Liv Ullmann, Ingrid Thulin, Harriet Andersson i Kari Sylwan, per llurs interpretacions a Crits i murmuris
* Françoise Fabian i Lino Ventura, per llur interpretacions a La Bonne Année
* Burt Lancaster, a la carrera.
* Turi Ferro, a la carrera.
* Adriana Asti, per la seva versatilitat en les seves interpretacions
* Goffredo Lombardo, per celebrar el 70è aniversari de la Titanus
* Silvio Clementelli, per la seva contribució al cinema com a productor
* Mario Pesucci, per la seva contribució al cinema com a distribuïdor

## Referències

* ↑ premis David di Donatello 1974 a mymovies.it
* ↑ David di Donatello Milestones: From De Sica and Fellini to Sorrentino and Garrone a la revista Variety
* ↑ Gold and malachite 'David di Donatello' trophy, Bulgari, 1956 Arxivat 2021-01-15 a Wayback Machine. al web de Sothebys

## Vegeu també

* Nastri d'argento 1974

## Enllaços externs

* David di Donatello 1974 a Filmaffinity
* Cronologia al web dels David di Donatello
# Luis Alfonso Espino García

Luis Alfonso Espino García (nascut el 5 de gener de 1992), generalment conegut com a Pacha Espino, és un futbolista uruguaià que juga com a lateral esquerre pel Rayo Vallecano.

## Carrera de club

Nascut a San Jacinto, Espino va fitxar pel planter del Nacional el 2012, procedent del Miramar Misiones. Va fer el seu debut com a sènior l'1 de febrer de 2014, com a titular en una victòria a fora per 2–0 contra el Racing Montevideo al campionat uruguaià de primera divisió.
Espino va marcar el seu primer gol com a sènior el 24 d'abril de 2016, l'únic del partit en una victòria contra el Fénix. Titular habitual, va guanyar els títols de lliga de 2014–15 i 2016 amb el club.
El 28 de gener de 2019, Espino va marxar a l'estranger per primer cop en la seva carrera després d'acordar un contracte per dos anys i mig amb el Cadis CF de segona divisió. Va esdevenir titular habitual durant la temporada 2019–20, i va marcar un gol en 36 partits, en què el club va assolir la promoció a La Liga.
Espino va debutar a la màxima categoria el 12 de setembre de 2020, com a titular en una derrota per 2–0 a fora contra el CA Osasuna. El 31 d'octubre, va renovar contracte fins al 2023.

### Rayo Vallecano

El 17 de juliol de 2023, com a agent lliure Espino va signar contracte per tres anys amb el Rayo Vallecano també de primera divisió.

## Referències

* ↑ «Alfonso Espino, la ruta del campeón: desde San Jacinto en ómnibus a Los Céspedes» (en castellà). Tenfield, 30-11-2014. [Consulta: 6 febrer 2019].
* ↑ «'Pacha' Espino se convierte en el primer fichaje invernal» (en castellà). Cadis CF, 28-01-2019. [Consulta: 6 febrer 2019].
* ↑ «Pacha Espino renueva hasta 2023» (en castellà). Cadis CF, 31-10-2020. [Consulta: 17 juliol 2023].
* ↑ «Pacha Espino, segundo fichaje del Rayo Vallecano» (en castellà). Rayo Vallecano, 17-07-2023. [Consulta: 17 juliol 2023].

## Enllaços externs

* Luis Alfonso Espino García, Fitxa a Soccerway
# Maxime Cayuela

Maxime Cayuela (Perpinyà, 2010) és un cantant nord-català, conegut per haver participat al programa de talents de la televisió francesa The Voice Kids. També té un canal de Youtube on penja versions de cançons. És net del músic nord-català Claude Cayuela. Viu al Soler.
Es va fer conegut després d'aconseguir superar la primera ronda del concurs The Voice Kids cantant la cançó «Tant com me quedarà» del cantautor nord-català Jordi Barre, amic del seu avi. Va ser especialment avalat per un dels membres del jurat, el també cantant nord-català Kendji Girac.
Va aprendre al català a La Bressola, un grup d'escoles que ofereixen immersió lingüística en català a la Catalunya del Nord. Els seus avis parlen català, però la transmissió generacional de la llengua s'havia interromput amb els pares.
També ha fet d'actor en alguns curtmetratges i en prepara un sobre Catalunya i el català sota la direcció de Jean-Louis Fourcade.

## Referències

* ↑ «Un infant nord-català canta en català al programa The Voice Kids de la televisió francesa». GironaNotícies.com. [Consulta: 25 agost 2020].
* 1 2 «Un nen de 10 anys emociona el jurat de ‘The Voice Kids’ francès amb una cançó en català». El Punt Avui, 23-08-2020. Arxivat de l'original el 24 agost 2020. [Consulta: 20 març 2023].
* 1 2 3 «Maxime: la història del nen que triomfa a la televisió francesa cantant en català». Vilaweb.cat. [Consulta: 25 agost 2020].
* ↑ «El Soler: amb 10 anys d’edat, Maxime Cayuela participa a The Voice Kids a TF1». La Clau, 20-08-2020. [Consulta: 10 gener 2022].
* ↑ «Màxim, sorprès pel seu èxit a la TV francesa: "Hi anava a cantar en català i ja està"». CCMA.cat, 26-08-2020. [Consulta: 27 agost 2020].
# Armand Moreno Gómez

Armando Moreno Gómez (València, 1919 - Madrid, 30 d'octubre de 1994) va ser un poeta, rapsode, periodista, actor, director i guionista de cinema i de teatre. Es va casar amb l'actriu i directora Núria Espert, el 29 de setembre de 1955, de la qual va ser mànager. Va ser codirector del Teatre Principal de València (1979-81).

## Filmografia

* 1951. Habitación para tres. Actor
* 1952. Amaya. Actor. Director: Lluís Marquina
* 1954. Los agentes del quinto grupo. Actor. Director: Ricardo Gascón
* 1954. La pecadora. Actor. Director: Ignacio F. Iquino.
* 1955. El Ceniciento. Actor. Director: Joan Lladó
* 1956. Hospital de urgencia. Actor. Director: Antonio Santillán.
* 1958. Un vaso de whisky. Actor. Director: Julio Coll
* 1964. Maria Rosa. Director i guionista

## Referències

* ↑ «Armand Moreno Gómez». Gran Enciclopèdia Catalana. Barcelona: Grup Enciclopèdia Catalana.
# Hang On

"Hang On" és el segon senzill de l'àlbum d'estudi Hurley del grup estatunidenc Weezer. La versió de l'àlbum fou co-escrita per Rick Nowels i inclou la col·laboració de l'actor canadenc Michael Cera en les veus addicionals i la mandolina, mentre que la versió llançada com a senzill no inclou la mandolina i recorda al so clàssic de Weezer.

## Llista de cançons

* "Hang On" − 3:33

## Referències

* ↑ Heisel, Scott. «Reviews > Weezer - Hurley» (en anglès). Alt Press, 14-09-2011. [Consulta: 23 setembre 2012].
# Bohdanovce nad Trnavou

Bohdanovce nad Trnavou és un poble i municipi d'Eslovàquia que es troba a la regió de Trnava, a l'oest del país. El 2021 tenia 1494 habitants.
La primera menció escrita de la vila Podans es remunta al 1332.

## Referències

* ↑ «DATAcube.». [Consulta: 29 novembre 2022].
* ↑ Babirát, 2012, p. 7.

## Bibliografia

* Babirát, Marián. Bohdanovce nad Trnavou v dátach (en eslovac). Vyd. 1. Bohdanovce nad Trnavou: Obec Bohdanovce nad Trnavou, 2012. ISBN 978-80-89422-25-8.